**ДО:** „ПРОЕКТАНТСКА ИНЖЕНЕРНА ГРУПА“ ЕООД, ЕИК 203447542

**На вниманието на:** г-н Стелиян Железов, управител

**Седалище и адрес на управление:** ул. „Невестина скала“ №1А, ж.к. Борово, София 1000

**Адрес за кореспонденция:** ул. „Георги Бенковски“ № 26, гр. Балчик

тел. 0895554003,

**Адрес на електронна поща:** projectgroupsofia@abv.bg

**ПОКАНА**

за представяне на оферта и сключване на договор за изпълнение на обществена поръчка с предмет:

**„ОСЪЩЕСТВЯВАНЕ НА АВТОРСКИ НАДЗОР НА ОБЕКТ „СПОРТЕН КОМПЛЕКС „ШАБЛА“ – РЕКОНСТРУКЦИЯ НА МНОГОФУНКЦИОНАЛНА СПОРТНА ЗАЛА“**

**Уважаеми г-н Железов,**

С настоящото, на основание чл. 191, ал. 1, т. 2, във връзка с чл. 20, ал. 3, т. 2 от Закона за обществените поръчки (ЗОП), чл. 162, ал. 2 от Закона за устройството на територията (ЗУТ) и във връзка с Договор № 5 от 08.01.2018 г. между Община Шабла и „ПРОЕКТАНТСКА ИНЖЕНЕРНА ГРУПА“ ЕООД, с предмет „Изработване на инвестиционен проект във фаза „Работен проект“, въз основа на изработен и одобрен Идеен проект „Спортен комплекс „Шабла“ – Реконструкция на многофункционална спортна зала“, необходим на Община Шабла за изпълнение на проект „Безгранично здраве чрез спорт и сътрудничество – обединени в битката срещу заболяванията“ по Програма ИНТЕРРЕГ V-A Румъния-България 2014-2020, Приоритетна ос: 5, Код на проекта: 16.6.2.063“, отправям настоящата Покана за представяне на оферта и сключване на договор с предмет „Осъществяване на авторски надзор на обект „Спортен комплекс „Шабла“ – Реконструкция на многофункционална спортна зала“, при следните условия:

1. **Обект на обществената поръчка**

Обект на обществената поръчка е предоставянето на услуги по смисъла на чл. 3, ал. 1, т. 3 от Закона за обществените поръчки (ЗОП).

1. **Възложител**

Възложител на обществената поръчка по смисъла на чл. 5, ал. 2, т. 9 от ЗОП е Мариян Жечев – кмет на община Шабла.

1. **Приложим ред за възлагане**

Покана до определени лица по смисъла на чл. 191, ал. 1, т. 2, във връзка с чл. 20, ал. 3, т. 2 от Закона за обществените поръчки (ЗОП).

1. **Срок на валидност на офертата**

Срокът на валидност на офертата е **60 (шестдесет)** **календарни дни,** считано от изтичане на срока за подаването ѝ.

1. **Прогнозна стойност**

Прогнозната стойност на поръчката е **9980,46 лв. (девет хиляди деветстотин и осемдесет лева и 46 ст.) без ДДС.**

Офертата не може да надхвърля така определения финансов ресурс, като заплащането на услугата е на база действително вложено време за **авторски надзор** и включва следните компоненти:

- часова ставка за времето на присъствие на строителния обект в левабез ДДС

- пътни влева без ДДС

- квартирни левабез ДДС

Сумата за изплащане по всички специалности, участващи в упражняването на авторски надзор при строителството на обекта, не може да надвишава **9980,46** **лв.** (девет хиляди деветстотин и осемдесет лева и четиридесет и шест стотинки) без ДДС.

Предлаганата цена трябва да бъде определена в съответствие с условията от настоящата Покана и да включва всички присъщи разходи по изпълнение на всички работи, дейности, услуги, и др., нужни за качественото реализиране на предмета на договора за обществената поръчка.

Плащанията по договора ще се извършват по банков път, съгласно схемата за разпределяне на плащанията, определена в проекта на договора, приложен към настоящата покана.

1. **Разходи за подготовка на офертата и участие**

Разходите за изготвяне на офертата и за участие във възлагането на поръчката са за сметка на участника. Възложителят не участва в тези разходи, независимо от начина на провеждане или изхода от възлагането.

1. **Подаване**

Офертата се представя в запечатана и непрозрачна опаковка, върху която се посочват (1) наименованието на участника; (2) адрес за кореспонденция, телефон и по възможност – факс и електронен адрес; (3) наименованието на поръчката.

Участникът следва да осигури своевременното получаване на документите за участие от Възложителя. Ако участникът изпраща документите си по поща или с препоръчано писмо с обратна разписка или чрез куриерска служба, разходите са за негова сметка. В този случай той следва да изпрати документите така, че да обезпечи тяхното получаване на посочения от Възложителя адрес преди изтичане на срока за получаване на офертите.

Рискът от забава или загубване на документите е за сметка на участника. Възложителят не се ангажира да съдейства за пристигането им на адреса и в срока, определен от него. Участникът не може да иска от Възложителя съдействия като: митническо освобождаване на пратка, получаване чрез поискване от пощенски клон или други подобни.

До изтичане на срока за получаване на оферти, участникът може да промени, допълни или оттегли подадените документи. Допълнението и промяната трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“.

1. **Място и срок за подаване на офертата**

Офертата се подават на адрес: гр. Шабла 9680, ул. „Равно поле“ № 35.

**Офертата се подава в срок до 17:00 ч. на 12.03.2018 г.**

1. **Отваряне на офертата**

Отварянето на офертата е публично и на него могат да присъства участника или негови упълномощени представители, както и представители на средствата за масово осведомяване.

**Офертата ще се отвори в 14:00 часа на 14.03.2018 г.**, в сградата на община Шабла. При промяна на датата и часа на отваряне на офертата участникът се уведомява писмено.

Представител на участник се допуска след удостоверяване на неговата самоличност и представяне на съответното пълномощно.

Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.

1. **Действия на комисията при отваряне на офертата**

Възложителят със заповед определя нечетен брой лица (комисия), които да разгледат и оценят получената оферта.

Комисията съставя протокол за разглеждането и оценката на офертата. Протоколът се представя на възложителя за утвърждаване, след което в един и същ ден се изпраща на участника и се публикува в профила на купувача.

1. **Приложения**

**Приложение № 1** – Оферта;

**Приложение № 2** – Декларация за липсата на обстоятелствата по чл.54, ал. 1, т.1,2 и 7 от ЗОП;

**Приложение № 3** – Декларация за липсата на обстоятелствата по чл. 54, ал. 1, т. 3-5 от ЗОП

**Приложение № 4** – Проект на договор.

**С уважение,**

|  |  |
| --- | --- |
| **Мариян Жечев****Кмет на община Шабла** |  |

Проект „Безгранично здраве чрез спорт и сътрудничество – обединени в битката срещу заболяванията“, № 16.5.2.063

Община Шабла

Съдържанието на този материал не представлява непременно официалната позиция на Европейския съюз.